
Linnavara kasutusse andmine 

välireklaami paigaldamiseks (Lidl Eesti OÜ)

1. ASJAOLUD JA MENETLUSE KÄIK

Narva Linnavalitsuse Linnamajandusametile laekus Lidl Eesti OÜ, registrikood 14131773, taotlus, milles palutakse anda kasutusse tähtajaga 5 aastat Narvas Tallinna mnt 3 (katastritunnus 51101:004:0116, üldkasutatav maa 100%) asuva maa-ala osa üldpindalaga 6,0 m² statsionaarse välireklaami (reklaampüloon) paigaldamiseks.
Lidl Eesti OÜ taotlust arutati Narva Linnavalitsuse linnavarakomisjoni koosolekul 21.06.2022. a (protokoll nr 3.1-6/9-2022) ning otsustati:
6.1. Soovitada Narva Linnavalitsuse Linnamajandusametile teha Lidl Eesti OU-le ettepanek sõlmida välireklaami Narvas aadressil Tallinna mnt 3 paigaldamiseks linnavara üürileping.

6.2. Soovitada Narva Linnavalitsuse Linnamajandusametile suunata Lidl Eesti OÜ-lt nõusoleku saamisel küsimus Narva Linnavalitsusele korralduse vastuvõtmiseks. 
Välireklaami loa saamiseks vajalikud Lidl Eesti OÜ, Narva Linnavalitsuse Arhitektuuri- ja Linnaplaneerimise Ameti linnakunstniku ja Narva Linnavalitsuse Linnamajandusameti kooskõlastused/nõusolekud on olemas.
2. ÕIGUSLIKUD ALUSED

2.1. Narva Linnavolikogu 21.03.2019. a määruse nr 14 “Välireklaami paigaldamiseks linnavara kasutusse andmise kord“ (edaspidi ka Kord) § 2 kohaselt linnavara kasutusse andmine välireklaami paigaldamiseks toimub Narva Linnavalitsuse korralduse alusel korraldataval avalikul kirjalikul enampakkumisel või otsustuskorras. 

2.2 Korra § 15 p 1 kohaselt linnavara kasutusse andmine toimub otsustuskorras, kui linnavarale paigaldatakse statsionaarne reklaamikandja (ühendatud kinnistu maa-alaga või ehitistega) tähtajaga 1 (üks) aasta või kauemaks.
3.  OTSUS

3.1. Anda Lidl Eesti OÜ-le, registrikood 14131773, tasu eest kasutusse tähtajaga 5 aastat Narvas Tallinna mnt 3 (katastritunnus 51101:004:0116, üldkasutatav maa 100%)  asuva maa-ala osa üldpindalaga 6,0 m² (lisa 1) statsionaarse välireklaami (reklaampüloon) paigaldamiseks.
3.2. Narva Linnavalitsuse Linnamajandusametil sõlmida Lidl Eesti OÜ-ga punktis 3.1. nimetatud linnavara üürileping.

4.  RAKENDUSSÄTTED

4.1. Korraldus jõustub seadusega sätestatud korras.

4.2 Narva Linnavalitsuse Linnamajandusametil teha korraldus teatavaks Lidl Eesti OÜ-le.
4.3 Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

